**APSTIPRINĀTS**

Rīgas domes Vidi degradējošu būvju komisijas

22.10.2021. sēdē (protokola Nr. VDBK-21-18-pro 4. punkts)

**Konkursa „Rīgas pilsētas pašvaldības līdzfinansējums**

**kultūrvēsturiskā būvmantojuma saglabāšanai 2022. gadā” nolikums**

1. **Vispārīgie jautājumi**
2. Konkurss “Rīgas pilsētas pašvaldības līdzfinansējums kultūrvēsturiskā būvmantojuma saglabāšanai 2022. gadā” (turpmāk – Konkurss) tiek izsludināts saskaņā ar Rīgas domes 18.10.2016. saistošajiem noteikumiem Nr. 225 „Par pašvaldības atbalsta piešķiršanu kultūrvēsturiskā būvmantojuma saglabāšanai Rīgā” (turpmāk – Saistošie noteikumi).
3. Šajā konkursa nolikumā (turpmāk – Nolikums) lietotie termini atbilst Saistošajos noteikumos lietotiem terminiem.
4. Konkursu organizē Rīgas domes Īpašuma departaments (turpmāk – Departaments).
5. Rīgas domes Vidi degradējošu būvju komisija (turpmāk – Komisija) vērtē Konkursam iesniegtos projektus un lemj par projektu apstiprināšanu ar nosacījumiem vai bez nosacījumiem, noraidīšanu vai atstāšanu bez izskatīšanas.
6. Projektu Konkursam var iesniegt par ēkas vai ēkas daļas saglabāšanas darbiem, ja saglabājamās ēkas daļa ir pieejama sabiedrības apskatei un ēka:

5.1. ir valsts, reģiona vai vietējās nozīmes kultūras piemineklis vai;

5.2. ir līdz 1940. gadam būvēta koka vai mūra ēka, kas atrodas vienā no turpmāk norādītajām teritorijām:

5.2.1. valsts, reģiona vai vietējas nozīmes kultūras pieminekļa aizsardzības zonā;

5.2.2. Rīgas vēsturiskajā centrā vai tā aizsardzības zonā;

5.2.3. valsts nozīmes pilsētbūvniecības pieminekļu teritorijā;

5.2.4. Rīgas pilsētas teritorijas plānojumā noteikto apbūves aizsardzības teritoriju robežās.

1. Konkursam var iesniegt projektu par ēku, kas atrodas šādu pilsētbūvniecības pieminekļu teritorijā:
	1. “Rīgas pilsētas vēsturiskais centrs” (valsts aizsardzības Nr. 7442);
	2. “Mežaparks” (valsts aizsardzības Nr. 7444);
	3. “Ķīpsalas vēsturiskā apbūve” (valsts aizsardzības Nr. 8327);
	4. “Kalnciema ielas koka apbūve” (valsts aizsardzības Nr. 8583);
	5. “Pārdaugavas apbūves fragments” (valsts aizsardzības Nr. 7443).
2. Konkursam var iesniegt projektu par Nolikuma 5.2.4. apakšpunktā minēto pieminekli, kas atrodas šādu Rīgas pilsētas teritorijas plānojumā noteikto apbūves aizsardzības teritoriju robežās[[1]](#footnote-1):
	1. Āgenskalns;
	2. Bolderāja;
	3. Dzegužkalns – Nordeķi;
	4. Maskavas priekšpilsēta[[2]](#footnote-2);
	5. Sarkandaugava (I, II un III);
	6. Teika;
	7. Torņakalns;
	8. Vecāķi;
	9. Vecmīlgrāvis (Emmas iela);
	10. Čiekurkalns;
	11. Pleskodāle (I un II);
	12. Jaunmīlgrāvis (Ezera iela);
	13. Vecdaugava (Airu iela);
	14. VEF rūpnieciskā apbūve.
3. Pieminekļa saglabājamā daļa ir atzīstama par pieejamu sabiedrības apskatei, ja ikviens var netraucēti apskatīt pabeigta projekta rezultātu no publiskās ārtelpas jebkurā diennakts laikā. Konkursā ar publisko ārtelpu saprot ielas, bulvārus, laukumus, parkus, skvērus, krastmalas, kvartālu telpu, pagalmus, kuru iebrauktuves nav aprīkotas ar vārtiem un, kas bez ierobežojumiem pieejami sabiedrībai neatkarīgi no tā, kā īpašumā tie atrodas.
4. Komisija atsevišķi vērtē un pieņem lēmumu par Saistošo noteikumu 8.2. apakšpunktā minētiem projektiem (turpmāk – Mazā programma) un Saistošo noteikumu 8.1. apakšpunktā minētiem projektiem (turpmāk – Lielā programma).
5. Konkursa ietvaros budžetā piešķirtais finansējums tiek sadalīts šādā kārtībā: vispirms tiek novērtēti Mazās programmas projekti un apstiprināti tie projekti, kuri atbilst Nolikuma 54.1. – 54.3. apakšpunktos noteiktiem kritērijiem. Atlikušais finansējums tiek sadalīts, vērtējot Lielās programmas projektus atbilstoši Nolikuma 54.1. – 54.4. apakšpunktos noteiktajiem kritērijiem.
6. Konkursam projektu aizliegts iesniegt, bet iesniegšanas gadījumā Komisija atstāj projektu bez izskatīšanas šādos gadījumos:
	1. Saistošo noteikumu 11.3 punktā minētajos gadījumos;
	2. projekts šīs programmas ietvaros jau tika apstiprināts 2020. un 2021. gadā, un tā īstenošanai Pašvaldības budžetā tika piešķirts Līdzfinansējums, taču projekts netika īstenots;
	3. Mazās programmas projektu par ēku, kas ir atzīta par A kategorijas graustu atbilstoši Rīgas domes 28.04.2015. saistošo noteikumu Nr. 146 “Rīgas pilsētas teritorijas kopšanas un būvju uzturēšanas saistošie noteikumi” 14. punktam un informācija par to ir publicēta Departamenta tīmekļa vietnē www.grausti.riga.lv.
7. Projekta noslēdzošās aktivitātes īstenošanas maksimālais beigu termiņš ir **15.11.2022.**
8. Ja līdzfinansējuma saņēmējs ir saimnieciskās darbības veicējs Regulas izpratnē, neatkarīgi no tā juridiskā statusa un formas, tiek piemēroti Saistošajos noteikumos, Regulā un citos normatīvajos aktos paredzētie *de minimis* atbalsta piešķiršanas nosacījumi.
9. Projekta iesniegšana Konkursam nerada Rīgas pilsētas pašvaldībai pienākumu piešķirt vai izmaksāt līdzfinansējumu. Līdzfinansējuma saņēmējs un pieminekļa vai izstrādājuma īpašnieks (kopīpašnieki) ir atbildīgs par visiem riskiem, kas ir saistīti ar projekta īstenošanu, tostarp finanšu riskiem, tehniskiem riskiem, kā arī tādiem apstākļiem un notikumiem, kurus, saprātīgi rīkojoties, iepriekš bija iespējams paredzēt un kuri bija par šķērsli projekta īstenošanai.
10. **Konkursa norises pamatprincipi.**
11. Projektu apstiprina Konkursam pieejamā budžeta finansējuma ietvaros. Vispirms apstiprina Mazās programmas projektus. Lielās programmas projektus apstiprina atlikušā Konkursam pieejamā budžeta finansējuma ietvaros. Projektu noraida, ja tam nav pieejams (vismaz daļēji) budžeta finansējums.
12. Mazās programmas projektu apstiprina ar nosacījumiem vai bez nosacījumiem, ja projekts ir atzīts par pieļaujamu un nenoraidāmu.
13. Lielās programmas projektu apstiprina ar nosacījumiem vai bez nosacījumiem, ja projekts ir atzīts par pieļaujamu, nenoraidāmu un projekts ir uzvarējis sacīkstē Nolikuma 58.3. - 58.5. apakšpunktā noteiktajā kārtībā. Sacīkste nenotiek, ja Konkursam pieejamais budžeta finansējums ir pietiekošs, lai apstiprinātu visus Konkursam iesniegtos pieļaujamos un nenoraidāmos projektus, ar nosacījumiem vai bez nosacījumiem.
14. Lielās programmas projektiem vispirms tiek vērtēta pieļaujamība.
15. Projektu atstāj bez izskatīšanas, ja konstatē nenovēršamus (nepieļaujamus) trūkumus.
16. Līdzfinansējuma saņēmējam atļauj novērst pieļaujamus trūkumus Nolikuma 54.2. apakšpunktā noteiktajā laikā, par to īpaši paziņojot. Projektu atstāj bez izskatīšanas, ja paziņotais trūkums noteiktajā termiņā nav novērsts.
17. Projektu noraida, ja tas neatbilst projekta vērtēšanas kritērijiem, proti:
	1. projekta objektam nav oriģinālās substances (piemēram, ir aizmūrētas pieminekļa oriģinālo logu ailas) un projekta īstenošanas rezultāta tā netiks atvietota vismaz ar analogu (piemēram, tiks ievietoti pieminekļa orģinālajai substancei neatbilstoši logi);
	2. projekta īstenošanas rezultātā tiks likvidēta projekta objekta oriģinālā substance (piemēram, projekta objektam tiks nojauktas oriģinālās pildrežģa sienas) vai tās daļa, neatvietojot to vismaz ar analogu (piemēram, projekta objektam tiks izbūvētas jaunas sienas no gāzbetona blokiem).
18. Sacīkstē Lielās programmas projektu novērtēšanā izmanto Nekustamā īpašuma valsts kadastra informācijas sistēmā (turpmāk - NĪVKIS) reģistrētus datus, tai skaitā, datus par pieminekļa ekspluatācijas uzsākšanas gadu, ārsienu materiālu, galveno lietošanas veidu, pieminekļa telpu grupu lietošanas veidu, dzīvokļu skaitu. Ja NĪVKIS (aktuālā būves kadastrālās uzmērīšanās lietā) dati par pieminekļa ekspluatācijas uzsākšanas gadu nav reģistrēti vispār, vai ir reģistrēti, piemēram, pēc pieminekļa pārbūves, bet, līdzfinansējuma saņēmējam ir zināms, ka pieminekļa ekspluatācija ir uzsākta agrāk, tad līdzfinansējuma saņēmējs var iesniegt projekta sastāvā dokumentu (dokumenta atvasinājumu), piemēram, būves kadastrālās uzmērīšanas lietu pirms būves datu aktualizācijas, kurā ir norādīts ekspluatācijas uzsākšanas gads, vai lēmumu, izziņu, būvniecību regulējošajos normatīvajos aktos noteiktā kārtībā sagatavotu un Rīgas pilsētas būvvaldes (līdz 31.08.2021.; turpmāk – Būvvalde) vai Rīgas domes Pilsētas attīstības departamenta (turpmāk – PAD) apstiprinātu informāciju, kas satur norādes par ekspluatācijā pieņemšanas gadu.
19. Maksimālo līdzfinansējuma summu nosaka kā daļu no Konkursa tāmē (turpmāk - Tāme) fiksētas attiecināmo izmaksu kopsummas, nepārsniedzot summu un intensitāti, kas ir noteikta Saistošo noteikumu 8. punktā. Savukārt attiecināmo izmaksu summu aprēķina, saskaņā ar Tāmi un, vadoties pēc Būvvaldē vai PAD saskaņotā apliecinājuma kartē esošā skaidrojošajā aprakstā un darbu organizēšanas shēmā (vai to ekvivalentu būvatļaujas un paskaidrojuma raksta gadījumā, vai darbu aprakstā ne būvniecības izstrādājuma saglabāšanas projekta gadījumā) norādītām atbalstāmām darbībām un projekta sastāvā iesniegtās darbu veikšanas līguma tāmes.

**III. Attiecināmās izmaksas un atbalstāmās darbības**

1. Konkursa ietvaros atbalstāmās darbības ir:
	1. pieminekļa apliecinājuma kartes skaidrojošā aprakstā (būvatļaujas vai paskaidrojuma raksta gadījumā - skaidrojošam aprakstam līdzvērtīgā dokumentā) norādītie būvdarbi, kuru īstenošanas rezultātā tiks saglabāta (saglabāts) pieminekļa:
		1. vienas fasādes vai vairāku fasāžu apdare vai;
		2. vienas fasādes vai vairāku fasāžu apdare, vienlaikus siltinot saglabājamo fasādi (fasādes) vai;
		3. vienas fasādes vai vairāku fasāžu apdare, vienlaikus restaurējot (aizstājot ar oriģinālam atbilstošu analogu, ja restaurācija nav iespējama) visus saglabājamās fasādes logus vai;
		4. vienas fasādes vai vairāku fasāžu apdare, vienlaikus siltinot saglabājamo fasādi (fasādes) un restaurējot (aizstājot ar oriģinālam atbilstošu analogu, ja restaurācija nav iespējama) visus saglabājamās fasādes logus vai;
		5. vienas fasādes visi logi, tos restaurējot (aizstājot ar oriģinālam atbilstošu analogu, ja restaurācija nav iespējama);
		6. jumta iesegums vai;
		7. jumta iesegums, vienlaikus siltinot jumtu vai;
		8. jumta iesegums, vienlaikus restaurējot (aizstājot ar oriģinālam atbilstošu analogu, ja restaurācija nav iespējama) pieminekļa fasādes (fasāžu) visus logus vai;
		9. jumta iesegums, vienlaikus siltinot jumtu un restaurējot (aizstājot ar oriģinālam atbilstošu analogu, ja restaurācija nav iespējama) pieminekļa fasādes (fasāžu) visus logus vai;
		10. vienas fasādes vai vairāku fasāžu apdare un jumta iesegums, vienlaikus veicot Nolikuma 24.1.2.-24.1.9. apakšpunktā paredzētus būvdarbus;
		11. vienas fasādes daļas (no cokola [ieskaitot] līdz jumtam) apdare, ja, atbilstoši pieminekļa arhitektoniski mākslinieciskajai inventarizācijai (vai izpētei; turpmāk - AMI) vai sertificēta arhitekta vai mākslas vēsturnieka slēdzienam:

24.1.11.1. tā vēsturiski bija atsevišķas ēkas (līdz 1940. gadam) fasāde, vai;

24.1.11.2. fasādes daļas arhitektoniski – telpiskais risinājums ir uztverams kā atsevišķas ēkas fasāde, pamatojoties uz atšķirību ārējas apdares materiālos, stāvu skaitā, arhitektoniskajos risinājumos, u. tml.

Iesniedzot projektu saskaņā ar Nolikuma 24.1.11. apakšpunktu, līdzfinansējuma saņēmējs paļaujas uz Komisijas ieskatu par projekta priekšmetu un apjomu (platība un apjoms reālajās mērvienībās).

* 1. būvamatniecības izstrādājuma (oriģinālo logu, durvju, dekoratīvo vai funkcionālo būvdetaļu u. tml.) restaurācijas programmā vai apliecinājuma kartes skaidrojošā aprakstā (būvatļaujas vai paskaidrojuma raksta gadījumā - skaidrojošam aprakstam līdzvērtīgā dokumentā) norādītie darbi, tai skaitā analogu (vēsturiskajai patiesībai atbilstošu) būvamatniecības izstrādājumu izgatavošana, iegāde un uzstādīšana, vai ar izstrādājuma saglabāšanu saistītie būvdarbi.
	2. Lielās programmas projekta ietvaros pieminekļa apliecinājuma kartes skaidrojošā aprakstā (būvatļaujas vai paskaidrojuma raksta gadījumā - skaidrojošam aprakstam līdzvērtīgā dokumentā) norādītie būvdarbi, kas neatbilst Nolikuma 24.1. apakšpunktam, bet atbilst Nolikuma 24.2. apakšpunktam.
	3. Atbilstoši Saistošo noteikumu 8.3. apakšpunktam Pieminekļa būvprojekta vai tam pielīdzināmas dokumentācijas izstrāde (tajā skaitā arhitektoniski mākslinieciskās izpētes vai inventarizācijas izstrāde).
1. Ja darbi projekta objektā ir uzsākti pirms projekta iesniegšanas Konkursam, līdzfinansējuma saņēmējam ir pienākums nodrošināt Departamenta darbiniekiem iespēju apskatīt projekta objektu būvlaukumā un iepazīties ar būvniecības dokumentiem. Departamenta darbinieku prasību neizpildes gadījumā projektu atstāj bez izskatīšanas.
2. Ja projektā paredzēti būvdarbi, tad būvatļaujā, apliecinājuma kartē vai paskaidrojuma rakstā jābūt atzīmei par būvdarbu uzsākšanas nosacījumu izpildi. Iepriekš minēto atzīmi Būvvaldē vai PAD jāsaņem pirms projekta iesniegšanas Konkursam. Lielās programmas projektus, kuru īstenošanai projekta sastāvā ir iesniegta tikai krāsu pase, atstāj bez izskatīšanas.
3. Lielās programmas projekta objektam nesošo un norobežojošo konstrukciju (turpmāk - NNK) stāvoklis ir fiksējams tehniskās apsekošanas atzinumā, tehniskās izpētes atzinumā vai vizuālās apskates atzinumā (turpmāk – Atzinums), kas 18.02.2022. nav vecāks par 2 (diviem) kalendārajiem gadiem no tā sagatavošanas dienas un apjomā, kas ir norādīts Nolikuma 43.3. apakšpunktā. Atzinumu projektā iekļauj ar mērķi pārliecināties, ka piemineklis atbilst Būvniecības likuma (turpmāk - BL) 9. pantā minētajām prasībām lietošanas drošībai, kā arī mehāniskai stiprības un stabilitātei.
4. Lielās programmas ietvaros ir pieļaujams projekts tikai par tādu pieminekli, kura atsevišķo NNK stāvoklis atbilstoši Atzinumam ir aprakstīts pozitīvāk par “neapmierinošu”. Lielās programmas projektus par pieminekli, kura atsevišķu NNK stāvoklis ir aprakstīts, piemēram, kā “avārijas”, “pirmsavārijas”, “nedrošs”, “neapmierinošas”, “slikts”, Komisija atstāj bez izskatīšanas.
5. Izņēmums no Nolikuma 28. punkta ir:
	1. pārbūvējams vai atjaunojams piemineklis, kurā būvdarbi tiek veikti saskaņā ar būvatļauju būvatļaujā ir izdarīta atzīme par būvdarbu uzsākšanas nosacījumu izpildi, un būvprojekts paredz visu NNK tehniskā stāvokļa trūkumu novēršanu. Šādā gadījumā būvprojektā jāiekļauj un būvprojekta skaidrojošā aprakstā jānorāda visus trūkumus, kas ir uzskaitīti Atzinuma sadaļā “secinājumi un ieteikumi”;
	2. piemineklis, kurā būvdarbi tiek veikti saskaņā ar apliecinājuma karti, ja projekta īstenošanas laikā ir novērsts pieminekļa NNK Nolikuma 28. punktam neatbilstošs stāvoklis;
	3. piemineklis, kurā būvdarbi tiek veikti saskaņā ar apliecinājuma karti, un projekta Atzinuma rekomendācijās būvinženieris tieši norādījis, ka apsekoto NNK stāvoklis nākamo trīs kalendāro gadu laika pēc projekta īstenošanas neietekmēs pieminekļa lietošanas drošību, kā arī mehānisko stiprību un stabilitāti.

29.1 Neatkarīgi no izvēlētās programmas un Atzinuma satura projekts nav pieļaujams, un ar Komisijas lēmumu tiks atstāts bez izskatīšanas, ja pieminekļa ārējas būvkonstrukcijas acīmredzami faktiski vai potenciāli apdraud cilvēku drošību (piemēram, fasāžu nestabils apmetums, nedrošie dekoratīvie elementi, balkoni, skursteņu ārējās daļas, jebkādi būvelementi, kas ir apsegti ar celtniecības sietu), un bīstamība netiks novērsta vienlaikus ar projekta īstenošanu.

1. Pieminekļa NNK pārbūves, atjaunošanas, nostiprināšanas, konservācijas vai līdzvērtīgi būvdarbi vai remontdarbi, kā arī Nolikuma 29.1 punktā minētās aktivitātes jebkurā gadījumā nav Konkursā atbalstāmās darbības.
2. Projekta aktivitātes jāveic projekta īstenošanas periodā, kas ir norādīts Nolikuma 43.9. vai 44.8. apakšpunktā minētajā laika grafikā, turklāt nepārsniedzot periodu no 01.01.2022. līdz 15.11.2022. Būvdarbu gadījumā atbalstāmo darbību veikšanas laiks ir pierādāms, citastarp, ar atbilstošiem ierakstiem būvdarbu žurnālā. Projekta laika grafikā norādītajam projekta īstenošanas periodam jāsakrīt ar darbu veikšanas periodu, kas ir norādīts līgumā ar projekta darbu veicēju. Ja līgumā ar projekta darbu veicēju nav norādīts darbu izpildes periods, darbu izpildes periods ir atkarīgs no dažādu nosacījumu izpildes vai šķēršļu novēršanas, projektu atstāj bez izskatīšanas.
3. Attiecināmās izmaksas, kuru segšanai Konkursa ietvaros var prasīt līdzfinansējumu, ir noteiktas Saistošo noteikumu 10. punktā. Līdzfinansējumu nevar prasīt par projekta attiecināmo izmaksu daļu, kas, kā pieminekļa vai tā daļas kopīpašniekam, pieder vai piekrīt jebkurai valstij, tajā skaitā pašvaldībai, un jebkuras valsts vai pašvaldības kapitālsabiedrībai.
4. Izmaksas, kas nav norādītas Saistošo noteikumu 10. punktā un tieši neatbilst Nolikuma 24. punktā norādītajām atbalstāmām darbībām, ir neattiecināmās izmaksas un to segšanai nav atļauts izlietot līdzfinansējumu.
5. Lai izmaksas tiktu atzītas par attiecināmām, maksājumiem (izdevumiem) to segšanai jābūt veiktiem periodā no 01.01.2022. līdz 15.11.2022.
6. Ja Nolikuma 43.7. vai 44.5. apakšpunktā minētajā tāmē nav norādītas darbības, kuras ir nepieciešamas projekta īstenošanai, Komisija prezumē, ka līdzfinansējuma saņēmējs veiks iepriekš minētās darbības, izmantojot tikai paša piesaistītus finanšu līdzekļus.
7. Par vienu kadastra objektu var iesniegt tikai vienu projektu un tikai vienā (Lielajā vai Mazajā) programmā. Visi izstrādājumu saglabāšanas projekti, kas ir iesniegti Konkursam par vienu kadastra objektu, atzīstami par vienu projektu Mazajai programmai, izņemot gadījumus, kad projektu iesniedz Saistošo noteikumu 4.3. apakšpunktā minētā persona. Šādā gadījumā par vienu kadastra objektu var būt iesniegti ne vairāk kā pieci projekti.
8. Līdzfinansējums tiek izlietots un izmaksāts saskaņā ar līgumu. Līguma paraugs ir pievienots Nolikumam kā **4. pielikums**.

**IV. Prasības līdzfinansējuma saņēmējam**

1. Projektu Konkursam var iesniegt persona, kura atbilst Saistošo noteikumu 3. un 4. punktā, kā arī Nolikumā noteiktām prasībām līdzfinansējuma saņēmējam.
2. Papildus Saistošo noteikumu 4. punktā noteiktajam, līdzfinansējuma saņēmējs nevar būt jebkura valsts, tajā skaitā pašvaldība, un jebkuras valsts vai pašvaldības kapitālsabiedrība, izņemot gadījumus, kad valsts vai pašvaldības kapitālsabiedrība pilda pārvaldnieka uzdevumus Dzīvojamo māju pārvaldīšanas likumā noteiktajā kārtībā.
3. Pieminekļa vai tā daļas īpašnieka nekustamā īpašuma nodokļa parāds par Rīgas pilsētas administratīvajā teritorijā esošiem nekustamā īpašuma objektiem pēc stāvokļa uz 18.02.2022. nedrīkst pārsniegt 50 *euro****.*** Ja piemineklis vai tā daļa ir kopīpašums vai dzīvokļa īpašumos sadalīta dzīvojamā māja, jāievēro Saistošo noteikumu 4.2.3., 4.3.2. un 4.4.2. apakšpunktā noteiktais.

40.1  Ja piemineklis ir divu vai vairāku dzīvokļu māja, līdzfinansējuma apmēru samazina proporcionāli nekustamā īpašuma nodokļa parādniekam (kura parāds par Rīgas pilsētas administratīvajā teritorijā esošiem nekustamā īpašuma objektiem pirmstaksācijas periodā pārsniedz 50 *euro*) piederošās domājamas daļas lielumam piemineklī.

40.2 Ja piemineklis reģistrēts nekustamā īpašuma sastāvā, kas ir sadalīts dzīvokļa īpašumos un iepriekš minētā nekustamā īpašuma sastāvā bez pieminekļa ir reģistrētas citas būves, nekustamā īpašuma nodokļa nomaksu pārbauda personai, kuras atsevišķais īpašums atrodas piemineklī

Ja piemineklis reģistrēts nekustamā īpašuma sastāvā, kas uz kopīpašuma tiesību pamata pieder vairākām personām un iepriekš minētā nekustamā īpašuma sastāvā bez pieminekļa ir reģistrētas citas būves, nekustamā īpašuma nodokļa nomaksu pārbauda personai, kuras lietošanas tiesības uz dzīvokli, kas atrodas piemineklī, ir reģistrētas iepriekš minētā nekustamā īpašuma zemesgrāmatas nodalījumā, un iepriekš minētais dzīvoklis ir nepārprotami identificējams NĪVKIS.

1. Projektus Konkursam kopīgi var iesniegt līdzfinansējuma saņēmēji, kuru īpašumā esošie pieminekļi atrodas blakus. Ja kaut viens no kopīgi iesniegtiem projektiem tiek noraidīts vai atstāts bez izskatīšanas Konkursa gaitā, pārējie līdzfinansējuma saņēmēji zaudē tiesības saņemt vērtējumu atbilstoši Nolikuma 54.4.6. apakšpunktā noteiktajam kritērijam un tiek vērtēti kā atsevišķi iesniegtie projekti. Ja kaut viens no kopīgi iesniegtiem projektiem pēc to apstiprināšanas netiek īstenots, tostarp netiek noslēgts līgums, tiesības saņemt līdzfinansējumu zaudē visi līdzfinansējuma saņēmēji, kuri kopīgi ir iesnieguši projektus. Šis punkts nav piemērojams, ja projektus par pieminekļiem, kas atrodas blakus, iesniedz viens līdzfinansējuma saņēmējs, vai vienai personai pieder īpašuma tiesības vai daļas kopīpašumā pieminekļos, kas atrodas blakus.
2. Projektu Konkursam nevar iesniegt tāda pieminekļa vai izstrādājuma saglabāšanai, kura īpašnieks ir jebkura valsts, pašvaldības, jebkuras valsts vai pašvaldības kapitālsabiedrība. Ja piemineklis pieder vairākām personām uz kopīpašuma tiesību pamata, tiesības pieteikties Konkursam ir tikai gadījumā, ja vismaz puse no pieminekļa (ja piemineklis ir sadalīts dzīvokļu īpašumos – vismaz puse no dzīvokļu īpašumiem), pieder fiziskām vai privāto tiesību juridiskām personām, izņemot jebkuras valsts vai pašvaldības kapitālsabiedrības. Pieprasīta līdzfinansējuma summa ar Komisijas lēmumu tiks samazināta proporcionāli jebkuras valsts, pašvaldības, jebkuras valsts vai pašvaldības kapitālsabiedrības daļai kopīpašumā.

**V. Projekta saturs**

1. Piesakoties **Lielajai programmai**, projektu veido šādi dokumenti:
	1. aizpildīta un parakstīta Pieteikuma veidlapa (Nolikuma **1. pielikums**);
	2. dokumenti, kas apliecina līdzfinansējuma saņēmēja tiesības pārstāvēt pieminekļa īpašnieku (kopīpašniekus).

Piemēram, ja:

* + 1. pieminekļa īpašnieks ir fiziska persona, tad pārstāvību noformē ar notariāli apliecinātu pilnvaru;
		2. pieminekļa īpašnieks ir juridiska persona, tad pārstāvību noformē ar rakstveida pilnvaru (bez notariāla apliecinājuma);
		3. piemineklis ir sadalīts dzīvokļu īpašumos, tad pārstāvību pamato ar dzīvokļu īpašnieku kopības lēmumu. Dzīvokļu īpašnieku kopības lēmumam jāatbilst Dzīvokļa īpašuma likuma prasībām, tai skaitā, prasībām parasta vairākuma pietiekamībai (vairāk nekā puse no visiem dzīvokļu īpašumiem, sk. Dzīvokļa īpašuma likuma 16. panta otrās daļas 4. punktu un 16. panta trešo daļu). Ja nekustamā īpašuma sastāvā bez projekta objekta ir reģistrētas citas būves, tad parastais vairākums ir pietiekošs, ja to nodrošina to dzīvokļu īpašumu īpašnieki, kuru atsevišķais īpašums ietilpst Konkursam pieteiktajā piemineklī. No dzīvokļu īpašnieku kopības lēmuma nepārprotami jāsecina, par ko nobalsoja dzīvokļu īpašumu īpašnieki (Dzīvokļu īpašnieku kopības lēmumam jāsatur lemjošā daļa). Dzīvokļu īpašnieku kopības lēmumam jāpievieno pilnvaru apliecinātās kopijas, ja dzīvokļa īpašuma īpašnieka vietā balsoja cita persona. Dzīvokļu īpašnieku kopības lēmuma lemjošās daļas piemērs ir norādīts Nolikuma **7. pielikumā**;
		4. piemineklis ir kopīpašums, tad pārstāvību var noformēt privātā kārtā noslēdzot sabiedrības līgumu. Sabiedrības līgumu jāparaksta visiem kopīpašniekiem. Sabiedrības līgumam jāpievieno pilnvaru apliecinātās kopijas, ja kopīpašnieka vietā sabiedrības līgumu parakstīja cita persona. Sabiedrības līguma piemērs ir norādīts Nolikuma **8. pielikumā**.

Visos gadījumos no pārstāvību pamatojoša dokumenta nepārprotami jāsecina, ka pilnvarnieks ir tiesīgs nodrošināt projekta īstenošanu, būt par personu, kura no sava norēķina konta norēķinās ar būvkomersantu, pārstāvēs pilnvarojuma devējus Konkursā ar visām procesuālajām tiesībām, parakstīs līdzfinansējuma līgumu un vienošanās pie tā, kā arī saņems savā norēķinu kontā līdzfinansējuma maksājumu;

* 1. Atzinums, kas 18.02.2022. nav vecāks par 2 (diviem) kalendārajiem gadiem no tā sagatavošanas dienas. Atzinumam jāatbilst Ministru kabineta 15.06.2021. noteikumu Nr. 384 “Būvju tehniskās apsekošanas būvnormatīvs LBN 405-21” prasībām. Ja Atzinums izstrādāts līdz 01.11.2021., tad tam jāatbilst paraugam, kas ir apstiprināts ar Ministru kabineta 30.06.2015. noteikumu Nr. 337 “Noteikumi par Latvijas būvnormatīvu LBN 405-15 “Būvju tehniskā apsekošana”” pielikumu.

Atzinumam obligāti jāsatur slēdziens par šādām būves daļām:

1. pamati;
2. nesošās sienas, ailu sijas un pārsedzes;
3. karkasa elementi: kolonnas, rīģeļi un sijas;
4. pašnesošās sienas;
5. pagraba, starpstāvu, bēniņu pārsegumi;
6. būves telpiskās noturības elementi;
7. jumta elementi: nesošā konstrukcija, jumta klājs, jumta segums;
8. balkoni un jumtiņi;
9. dūmeņi.

Ja Atzinumā konstatēts Nolikuma 28. punktam neatbilstošs būves atsevišķas daļas tehniskais stāvoklis (lokāli bojājumi), tad Atzinumā jābūt secinājumam par attiecīgās būves daļas tehniskā stāvokļa ietekmi uz būves kopējo atbilstību Būvniecības likuma 9. pantā minētajām būtiskajām prasībām.

Ja piemineklī nav kādas no iepriekš minētām būves daļām, šo faktu jānorāda Atzinumā.

Ja būves NNK stāvoklis atbilst Nolikuma 28. punktā norādītajam, Atzinuma kopsavilkumā **obligāti jāietver vārdus “būve atbilst Būvniecības likuma 9. pantā minētajām lietošanas drošības, mehāniskas stiprības un stabilitātes prasībām”, tos nepārveidojot un nepapildinot ar atrunām.** Iepriekš minēto vārdu neesamība vai pārveidošana pati par sevi ir priekšnosacījums projekta atstāšanai bez izskatīšanas.

Ja noteikto NNK stāvoklis neatbilst Nolikuma 28. punkta norādītajam, Atzinuma rekomendācijās būvinženieris iekļauj priekšrakstu to novēršanai, ievērojot Nolikuma 29.2. vai 29.3. apakšpunktu.

Secinājums par būves atbilstību Būvniecības likuma 9. pantam nedrīkst būt pretrunā ar apsekoto būves daļu stāvokļa aprakstu Atzinumā un Nolikuma 28. punktu. Konstatējot pretrunu, projektu atstāj bez izskatīšanas.

Pieminekļa pārbūves gadījumā Atzinums ir būvprojekta sastāvā esošais tehniskās apsekošanas atzinums.

* 1. dokumenti, kuri apliecina projekta būvdarbu saskaņošanu Būvvaldē vai PAD atbilstoši Nolikumā 26. punktā noteiktajam;
	2. ja projekta objekts ir valsts, reģiona vai vietējās nozīmes piemineklis, vai atrodas valsts nozīmes pilsētbūvniecības pieminekļa, kas ir norādīts Nolikuma 6. punktā, teritorijā - Nacionālās kultūras mantojuma pārvaldes (turpmāk – NKMP) izsniegtā darbu veikšanas atļauja, kurā (NKMP atļaujas punkts “*darbi izpildāmi saskaņā ar*”) ir saskaņots Nolikuma 43.4. apakšpunktā norādītais dokuments. NKMP atļaujai jābūt spēkā vismaz līdz projekta noslēdzošai aktivitātei atbilstoši Nolikuma 43.9. apakšpunktā norādītajam projekta īstenošanas laika grafikam. Gadījumā, ja uz iesniegumu par NKMP atļaujas saņemšanu nav saņemta NKMP atbilde, tad jāiesniedz dokuments, kas apliecinātu datumu, kurā attiecīgais iesniegums ir iesniegts NKMP;
	3. AMI, kuru ir sagatavojis arhitekts vai mākslas vēsturnieks. AMI neesamības gadījumā - sertificēta arhitekta vai mākslas vēsturnieka slēdziens (Nolikuma 10. pielikums) par projekta ietvaros saglabājamo pieminekļa daļu, kurā norādīta pieminekļa oriģinālās substances saglabātības pakāpe pirms projektā paredzēto darbu uzsākšanas, kā arī oriģinālās substances pakāpe pēc to pabeigšanas atbilstoši Nolikuma 54.4.3. un 54.4.4. apakšpunktā noteiktiem kritērijiem. Sertificēta arhitekta vai mākslas vēsturnieka slēdzienam (AMI neesamības gadījumā) obligāti jāsatur pieminekļa saglabājamo daļu fotoattēlus, kā arī īstenojamā būvprojekta ietekmes uz pieminekļa oriģinālās substances saglabātību analīzi. Ja projekts ir iesniegts saskaņā ar Nolikuma 24.1.11.1. vai 24.1.11.2. apakšpunktu, AMI vai sertificēta arhitekta vai mākslas vēsturnieka slēdzienā obligāti jāietver atsauces uz pārbaudāmiem pierādījumiem par projekta priekšmeta noteiktību dabā un dokumentos;
	4. Tāme, kurā ir norādītas visas Nolikuma 43.10. apakšpunktā minētā būvdarbu līgumā paredzētās būvniecības izmaksas projekta ietvaros veicamajiem pieminekļa saglabāšanas darbiem, atsevišķi uzrādot attiecināmo izmaksu aprēķina summu, no kuras tika aprēķināta pieprasītā līdzfinansējuma summa; Tāmi sagatavo atbilstoši paraugam (Nolikuma **2. pielikums**), pielietojot tīmekļa vietnē [www.atjauno.riga.lv](http://www.atjauno.riga.lv) pieejamo elektronisko formu un jāiesniedz papīra dokumenta formā un elektroniski, saglabājot aprēķina formulas. Tāmes aprēķinos ievēro Latvijas būvnormatīva LBN 501-17 “Būvizmaksu noteikšanas kārtība” (turpmāk – LBN 501-17; apstiprināts ar Ministru kabineta 03.05.2017. noteikumiem Nr. 239 „Noteikumi par Latvijas būvnormatīvu LBN 501-17 “Būvizmaksu noteikšanas kārtība”, 5. (Lokālā tāme) un 6. (Kopsavilkuma aprēķins) pielikumā noteikto būvizmaksu noteikšanas kārtību. Tāmi sastāda sertificēts būvinženieris un saskaņo būvkomersants, ar kuru līdzfinansējuma saņēmējs ir noslēdzis Nolikuma 43.10. apakšpunktā norādīto būvdarbu līgumu. Ja atbilstoši darbu organizēšanas shēmai (plānam) projekta īstenošanai ir nepieciešamas sastatnes (vai līdzvērtīgi mehānismi), Tāmē obligāti atsevišķi norāda montāžas, demontāžas, transportēšanas, atšifrētas sastatņu uzturēšanas un izmantošanas (piemēram, sastatņu aizsargsieta montāža, aizsargjumtiņu virs ieejas mezgliem ierīkošana), kā arī nomas izmaksas. Nomātiem mehānismiem obligāti norāda nomas periodu dienās un platību. Virsizdevumus, kas nav saistīti ar sastatņu (vai līdzvērtīgo mehānismu) uzturēšanu (piemēram, izmaksas, kuras saistītas ar būvdarbu organizēšanu, vadīšanu, darba aizsardzību un apdrošināšanu), kā arī būvkomersanta peļņa, jānorada Tāmes atbilstošajās ailes ārpus ailes “attiecināmas izmaksas kopā”. Komisija vai Departamenta struktūrvienība var uzlikt pienākumu līdzfinansējuma saņēmējam detalizēt un atšifrēt Tāmes saturu, tai skaitā, izteikt atsevišķas Tāmes pozīcijas citās mērvienības. Ja līdzfinansējuma saņēmējs paredzējis projektā norādītos darbus pilnībā var daļēji veikt, pielietojot savus materiālus vai personālu, tāmes sagatavošanā pašu spēkiem veikto darbu izmaksas jānorāda atsevišķi;
	5. tehniskie dokumenti:
		1. pieminekļa novietnes shēma no aktuālās būves kadastrālās uzmērīšanas lietas;
		2. stāvu vai jumta plāni no aktuālās būves kadastrālās uzmērīšanas lietas tai pieminekļa daļai vai daļām, kurās notiek projektā paredzētie darbi;
		3. būvprojekta (arī būvprojekta minimālā sastāvā) risinājumi, kuri attiecas uz Tāmē norādītiem darbiem, tai skaitā, rasējumi, kuri attiecas uz Tāmē norādītiem darbiem, būvprojekta (arī būvprojekta minimālā sastāvā) sastāvā esošais paskaidrojuma raksts (apliecinājuma kartes gadījumā – skaidrojošais apraksts), kā arī darbu organizācijas projekta shēma (plāns) vai darbu organizēšanas shēma. Minēto dokumentu atvasinājumi nav jāiekļauj projekta sastāvā, ja tie ir iesniegti elektroniski būvniecības informācijas sistēmā (turpmāk – BIS) un Pieteikuma veidlapā (Nolikuma 1. pielikums) ir norādīts BIS lietas numurs;
		4. ja līdzfinansējuma saņēmējs vēlas pamatot pieminekļa pieņemšanas ekspluatācijā gadu, kas ir atšķirīgs no aktuālās būves kadastrālās uzmērīšanas lietā norādīta - būves kadastrālās uzmērīšanas lieta pirms būves datu aktualizācijas, kurā ir norādīts pieminekļa ekspluatācijas uzsākšanas gads, lēmums, izziņa, būvniecību regulējošajos normatīvajos aktos noteiktā kārtībā sagatavota un Būvvaldes vai PAD apstiprināta informācija, kas satur norādes par ekspluatācijas uzsākšanas gadu;
		5. ja vienlaikus ar projekta īstenošanu paredzēts novērst Nolikuma 29.2. apakšpunktā vai 29.1 punktā norādītos trūkumus – būvniecības specialista sagatavotie tehniskie risinājumi, kas ir saskaņoti Būvvaldē vai PAD;
	6. projekta īstenošanas laika grafiks, kas ir noformēts saskaņā ar Nolikuma **3. pielikumu,** pielietojot timekļa vietnē [www.atjauno.riga.lv](http://www.atjauno.riga.lv) pieejamo elektronisko formu. Projekta īstenošanas laika grafikā norādītajām projekta ieviešanas aktivitātēm darbu veikšanas ietvaros jāsakrīt ar Tāmē norādītiem darbiem;
	7. projekta īstenošanai noslēgtais būvdarbu līgums ar pielikumiem, tai skaitā, tāmi un grafiku, no kuriem ir iespējams iegūt nepārprotamu informāciju par būvdarbu izpildes termiņiem, būvdarbu apjomiem un summām. Būvdarbu aktivitātēm un termiņiem jāsakrīt ar Nolikuma 43.9. apakšpunktā minēto grafiku, savukārt būvdarbu līguma tāmes veicamo darbu nosaukumiem, apjomiem un summām jāsatur Nolikuma 43.7. apakšpunktā minētās Tāmes veicamo darbu nosaukumus, apjomus un summas;
	8. ja saskaņā ar Regulu līdzfinansējuma saņēmējs ir saimnieciskās darbības veicējs- *de minimis* atbalsta uzskaites sistēmā (turpmāk - Sistēma) sagatavotās un apstiprinātās veidlapas (Ministru kabineta 21.11.2018. noteikumu Nr. 715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” 1. pielikums) izdruku vai norādīt Sistēmā izveidotās un apstiprinātās identifikācijas numuru;
	9. pieminekļa fotoattēla krāsaina izdruka, kurā ar grafiskiem līdzekļiem ir atzīmēta projekta ietvaros saglabājamā pieminekļa daļa, kas pierāda pieminekļa atbilstību Nolikuma 8. punktam;
	10. projektēšanas izdevumus apliecinošie dokumenti:
		1. projektētāja piestādītos rēķinus par pilnu Tāmē noteikto darbu izpildi (turpmāk – Rēķini), kuri atbilst projektēšanas līgumam;
		2. maksājumu apliecinošos dokumentus (bankas apliecināts veiktā maksājuma uzdevums vai elektroniski parakstīts maksājuma uzdevums, kurš ir iesniegts uz elektronisko datu nesēja atbilstoši Departamenta norādījumiem), kuros:
			1. kā maksājuma saņēmējs ir norādīts projektētājs;
			2. maksājuma mērķī ir norāde uz Rēķiniem vai projektēšanas līguma izpilddokumentiem, kas ļauj nepārprotami secināt, ka ir apmaksāts projektēšanas līguma priekšmets.
1. Piesakoties **Mazajai programmai**, projektu veido šādi dokumenti:
	1. aizpildīta un parakstīta Pieteikuma veidlapa (**1. pielikums**);
	2. dokumenti, kas apliecina līdzfinansējuma saņēmēja tiesības pārstāvēt pieminekļa īpašnieku (kopīpašniekus).

Piemēram, ja:

* + 1. pieminekļa īpašnieks ir fiziskā persona, tad pārstāvību noformē ar notariāli apliecinātu pilnvaru;
		2. pieminekļa īpašnieks ir juridiskā persona, tad pārstāvību noformē ar rakstveida pilnvaru (bez notariāla apliecinājuma);
		3. piemineklis ir sadalīts dzīvokļu īpašumos, tad pārstāvību pamato ar dzīvokļu īpašnieku kopības lēmumu. Dzīvokļu īpašnieku kopības lēmumam jāatbilst Dzīvokļa īpašuma likuma prasībām, tai skaitā, prasībām parasta vairākuma pietiekamībai (vairāk nekā puse no visiem dzīvokļu īpašumiem, sk. Dzīvokļa īpašuma likuma 16. panta otrās daļas 4. punktu un 16. panta trešo daļu). Ja nekustamā īpašuma sastāvā bez projekta objekta ir reģistrētas citas būves, tad parastais vairākums ir pietiekošs, ja to nodrošina to dzīvokļu īpašumu īpašnieki, kuru atsevišķais īpašums ietilpst Konkursam pieteiktajā piemineklī. No dzīvokļu īpašnieku kopības lēmuma nepārprotami jāsecina, par ko nobalsoja dzīvokļu īpašumu īpašnieki (Dzīvokļu īpašnieku kopības lēmumam jāsatur lemjošu daļu). Dzīvokļu īpašnieku kopības lēmumam jāpievieno pilnvaru apliecinātās kopija, ja dzīvokļa īpašuma īpašnieka vietā balsoja cita persona. Dzīvokļu īpašnieku kopības lēmuma lemjošās daļa piemērs ir norādīts Nolikuma **7. pielikumā**;
		4. piemineklis ir kopīpašums, tad pārstāvību var noformēt privātā kārtā, noslēdzot sabiedrības līgumu. Sabiedrības līgumu jāparaksta visiem kopīpašniekiem. Sabiedrības līgumam jāpievieno pilnvaru apliecinātās kopijas, ja kopīpašnieka vietā sabiedrības līgumu parakstīja cita persona. Sabiedrības līguma piemērs ir norādīts Nolikuma **8. pielikumā**.

Visos gadījumos no pārstāvību pamatojoša dokumenta nepārprotami jāsecina, ka pilnvarnieks ir tiesīgs nodrošināt projekta īstenošanu, būt par personu, kura no sava norēķina konta norēķinās ar būvkomersantu, pārstāves pilnvarojuma devējus Konkursā ar visām procesuālajam tiesībām, parakstīs līdzfinansējuma līgumu un vienošanās pie tā, kā saņems savā norēķinu kontā līdzfinansējuma maksājumu;

* 1. dokumenti, kuri apliecina projekta būvdarbu saskaņošanu Būvvaldē vai PAD atbilstoši Nolikumā 26. punktā noteiktajam. Ja ir paredzēta fasādes daļas krāsošana - Būvvaldē vai PAD saskaņota krāsojuma (krāsu) pase;
	2. ja projektā paredzētie darbi netiek veikti saskaņā ar būvprojektu (t.sk. apliecinājuma karti) vai krāsojuma (krāsu) pasi - atbilstošas jomas eksperta - Latvijas amatniecības kameras (turpmāk – LAK) sertificēta amata meistara vai biedrības “Latvijas restauratoru Biedrība” (turpmāk – LRB) sertificēta restauratora-speciālista vai restauratora-meistara slēdziens par nepieciešamiem darbiem izstrādājuma saglabāšanai un to veikšanas programmu, pievienojot slēdzienam tā autora profesionālas darbības sertifikāta kopiju. Ja projektā paredzētie darbi tiek veikti saskaņā ar būvprojektu (t.sk. apliecinājuma karti) - būvprojekta attiecīgie risinājumi, kuros ir sniegta metodika nepieciešamiem darbiem izstrādājuma saglabāšanai un to veikšanas programma. Ja šādu detalizāciju būvprojekts nesatur, tad projekta autora atzinums par nepieciešamiem darbiem izstrādājuma saglabāšanai un to veikšanas programma. Ja projektā paredzētie darbi tiek veikti saskaņā ar krāsojuma (krāsu) pasi un tajā nav iekļauts veicamo darbu apraksts - sertificēta restauratora-speciālista slēdziens par nepieciešamiem darbiem izstrādājuma saglabāšanai un to veikšanas programma, pievienojot slēdzienam tā autora profesionālas darbības sertifikāta kopiju;
	3. Tāme, kurā ir norādītas visas Nolikuma 44.9. apakšpunktā minētā būvdarbu līgumā paredzētās būvniecības izmaksas projekta ietvaros veicamajiem pieminekļa saglabāšanas darbiem, atsevišķi uzrādot attiecināmo izmaksu aprēķina summu, no kuras tika aprēķināta pieprasītā līdzfinansējuma summa; Tāmi sagatavo atbilstoši paraugam (Nolikuma **2. pielikums)**, pielietojot tīmekļa vietnē [www.atjauno.riga.lv](http://www.atjauno.riga.lv) pieejamo elektronisko formu un jāiesniedz papīra dokumenta formā un elektroniski, saglabājot aprēķina formulas. Tāmes aprēķinos ievēro LBN 501-17 5. (Lokālā tāme) un 6. (Kopsavilkuma aprēķins) pielikumā noteikto būvizmaksu noteikšanas kārtību. Tāmi sastāda sertificēts būvinženieris un saskaņo būvkomersants, ar kuru līdzfinansējuma saņēmējs ir noslēdzis Nolikuma 43.10. apakšpunktā norādīto būvdarbu līgumu. Citos gadījumos (kas nav būvdarbi) tāmi sastāda Nolikuma 44.4. apakšpunktā norādītais sertificētais amata meistars vai restaurators, pielietojot tīmekļa vietnē [www.atjauno.riga.lv](http://www.atjauno.riga.lv) pieejamo Lokālas tāmes elektronisko formu (Nolikuma **9. pielikums**). Lokālo tāmi jāiesniedz papīra dokumenta formā un elektroniski, saglabājot aprēķina formulas. Ja atbilstoši darbu organizēšanas shēmai (plānam) projekta īstenošanai ir nepieciešamas sastatnes (vai līdzvērtīgi mehānismi), Tāmē obligāti atsevišķi norāda montāžas, demontāžas, transportēšanas, atšifrētas sastatņu uzturēšanas un izmantošanas (piemēram, sastatņu aizsargsieta montāža, aizsargjumtiņu virs ieejas mezgliem ierīkošana), kā arī nomas izmaksas. Nomātiem mehānismiem obligāti norāda nomas periodu dienās un platību. Virsizdevumus, kas nav saistīti ar sastatņu (vai līdzvērtīgo mehānismu) uzturēšanu (piemēram, izmaksas, kuras saistītas ar būvdarbu organizēšanu, vadīšanu, darba aizsardzību un apdrošināšanu), kā arī būvkomersanta peļņa, jānorada Tāmes atbilstošajās ailes ārpus ailes “attiecināmas izmaksas kopā”. Komisija vai Departamenta struktūrvienība var uzlikt pienākumu līdzfinansējuma saņēmējam detalizēt un atšifrēt Tāmes saturu, tai skaitā, izteikt atsevišķas Tāmes pozīcijas citās mērvienības. Ja līdzfinansējuma saņēmējs paredzējis projektā norādītos darbus pilnībā var daļēji veikt, pielietojot savus materiālus vai personālu, tāmes sagatavošanā pašu spēkiem veikto darbu izmaksas jānorāda atsevišķi;
	4. ja projekta objekts ir valsts, reģiona vai vietējās nozīmes piemineklis, vai atrodas valsts nozīmes pilsētbūvniecības pieminekļa, kas ir norādīts Nolikuma 6. punktā, teritorijā - NKMP izsniegtā darbu veikšanas atļauja, kurā (NKMP atļaujas punkts “*darbi izpildāmi saskaņā ar*”) ir saskaņots Nolikuma 44.3. vai 44.4. apakšpunktā norādītais dokuments. NKMP atļaujai jābūt spēkā vismaz līdz projekta noslēdzošai aktivitātei atbilstoši Nolikuma 44.8. apakšpunktā norādītajam projekta īstenošanas laika grafikam. Gadījumā, ja uz iesniegumu par NKMP atļaujas saņemšanu nav saņemta NKMP atbilde, tad jāiesniedz dokuments, kas apliecinātu datumu, kurā attiecīgais iesniegums ir iesniegts NKMP;
	5. arhitektoniski mākslinieciskā inventarizācija (vai izpēte; turpmāk - AMI), kuru ir sagatavojis arhitekts vai mākslas vēsturnieks. AMI neesamības gadījumā - sertificēta arhitekta vai mākslas vēsturnieka slēdziens (Nolikuma 10. pielikums) par projekta ietvaros saglabājamo pieminekļa daļu, kurā norādīta pieminekļa oriģinālās substances saglabātības pakāpe pirms projektā paredzēto darbu uzsākšanas, kā arī oriģinālās substances pakāpe pēc to pabeigšanas atbilstoši Nolikuma 54.4.3. un 54.4.4. apakšpunktā noteiktiem kritērijiem. Sertificēta arhitekta vai mākslas vēsturnieka slēdzienam (AMI neesamības gadījumā) obligāti jāsatur pieminekļa saglabājamo daļu fotoattēlus, kā arī īstenojamā būvprojekta ietekmes uz pieminekļa oriģinālās substances saglabātību analīzi;
	6. Projekta īstenošanas laika grafiks, kas ir noformēts saskaņā ar Nolikuma **3. pielikumu,** pielietojot tīmekļa vietnē [www.atjauno.riga.lv](http://www.atjauno.riga.lv) pieejamo elektronisko formu; projekta īstenošanas laika grafikā norādītajām projekta ieviešanas aktivitātēm darbu veikšanas ietvaros jāsakrīt ar Tāmē norādītiem darbiem;
	7. ja projekta ietvaros ir paredzēti būvdarbi – būvdarbu līgums ar pielikumiem, tai skaitā tāmi un grafiku, no kuriem ir iespējams iegūt nepārprotamu informāciju par būvdarbu izpildes termiņiem, būvdarbu apjomiem un summām. Būvdarbu aktivitātēm un termiņiem jāsakrīt ar Nolikuma 44.8. apakšpunktā minēto grafiku, savukārt būvdarbu līguma tāmes veicamo darbu nosaukumiem, apjomiem un summām jāsatur Nolikuma 44.5. apakšpunktā minētās Tāmes veicamo darbu nosaukumus, apjomus un summas. Citos gadījumos - līgums ar Nolikuma 44.4. apakšpunktā norādīto sertificēto amata meistaru vai restauratoru;
	8. būvdarbu gadījumā - tehniskie dokumenti:
		1. pieminekļa novietnes shēma no aktuālās būves kadastrālās uzmērīšanas lietas;
		2. stāvu vai jumta plāni no aktuālās būves kadastrālās uzmērīšanas lietas tai pieminekļa daļai vai daļām, kurās notiek projektā paredzētie darbi;
		3. būvprojekta (arī būvprojekta minimālā sastāvā) risinājumi, kuri attiecas uz Tāmē norādītiem darbiem, tai skaitā, rasējumi, kuri attiecas uz Tāmē norādītiem darbiem, būvprojekta (arī būvprojekta minimālā sastāvā) sastāvā esošais paskaidrojuma raksts (apliecinājuma kartes gadījumā – skaidrojošais apraksts), kā arī darbu organizācijas projekta shēma (plāns) vai darbu organizēšanas shēma. Minēto dokumentu atvasinājumi nav jāiekļauj projekta sastāvā, ja tie ir iesniegti elektroniski BIS un Pieteikuma veidlapā (Nolikuma 1. pielikums) ir norādīts BIS lietas numurs;
		4. ja līdzfinansējuma saņēmējs vēlas pamatot pieminekļa pieņemšanas ekspluatācijā gadu, kas ir atšķirīgs no aktuālās būves kadastrālās uzmērīšanas lietā norādīta - būves kadastrālās uzmērīšanas lieta pirms būves datu aktualizācijas, kurā ir norādīts pieminekļa ekspluatācijas uzsākšanas gads, lēmums, izziņa, būvniecību regulējošajos normatīvajos aktos noteiktā kārtībā sagatavota un Būvvaldes vai PAD apstiprināta informācija, kas satur norādes par ekspluatācijas uzsākšanas gadu;
		5. ja vienlaikus ar projekta īstenošanu paredzēts novērst Nolikuma 29.1 punktā norādītos trūkumus – būvniecības specialista sagatavotie tehniskie risinājumi, kas ir saskaņoti Būvvaldē vai PAD;
	9. ja saskaņā ar Regulu līdzfinansējuma saņēmējs ir saimnieciskās darbības veicējs - Sistēmā sagatavotās un apstiprinātās veidlapas (Ministru kabineta 21.11.2018. noteikumu Nr. 715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” 1. pielikums) izdruku vai norādīt Sistēmā izveidotās un apstiprinātās identifikācijas numuru;
	10. Pieminekļa fotoattēla krāsaina izdruka, kurā ar grafiskiem līdzekļiem ir atzīmēta projekta ietvaros saglabājamā pieminekļa daļa, kas pierāda pieminekļa atbilstību Nolikuma 8. punktam.

**VI. Projekta dokumentu noformēšana.**

1. Projekta dokumentus - oriģinālus vai to atvasinājumus sagatavo un iesniedz, ievērojot Ministru kabineta 04.09.2018. noteikumus Nr. 558 „Dokumentu izstrādāšanas un noformēšanas kārtība” (turpmāk – Dokumentu izstrādāšanas noteikumi).
2. Dokumentiem jābūt sagatavotiem latviešu valodā, datorrakstā, jābūt skaidri salasāmiem, bez labojumiem un dzēsumiem, dokumentiem svešvalodās jābūt pievienotam tulkojumam valsts valodā.
3. **Projekta dokumentus jāsašuj vienā numurētajā sējumā, sakārtojot sekojoši**:
	1. projekta titullapa;
	2. projekta satura rādītājs **(**Nolikuma **5. pielikums)**, kurā ir uzskaitīti visi dokumenti, kas iesniedzami Lielās vai Mazās programmas ietvaros;
	3. aizpildīta un parakstīta Pieteikuma veidlapa **(**Nolikuma **1. pielikums**). Nolikuma 41. punktā minētajā gadījumā Pieteikuma veidlapa **(**Nolikuma **1. pielikums)** aizpildāma kopīgi. Pieteikumu veidlapu eksemplāru skaitam jāatbilst kopīgi iesniedzamo projektu skaitam. Katram projektam pievieno vienu Pieteikuma veidlapas eksemplāru;
	4. satura radītājā noradītajā secībā visi Lielās vai Mazās programmas dokumenti (sk. Nolikuma 43. vai 44. punktu attiecīgi).
4. **Projekta titullapā norāda šādu informāciju**:
	1. pieminekļa adrese un kadastra apzīmējums;
	2. informācija par līdzfinansējuma saņēmēju:
		1. juridiskām personām – nosaukums un reģistrācijas numurs;
		2. fiziskām personām – vārds un uzvārds;
	3. programma (Lielā vai Mazā), kurai ir iesniegts projekts;
	4. projekta ietvaros paredzētās darbības saskaņā ar Nolikuma 24. punktu;
	5. pieprasītā līdzfinansējuma summa;
5. Visas izmaksas, kas saistītas ar projekta sagatavošanu un iesniegšanu, sedz līdzfinansējuma saņēmējs vai projekta objekta īpašnieki.
6. **Projektu iesniedz slēgtā aploksnē, uz kuras ir norādīta šāda informācija**:
	1. saņēmējs: Rīgas domes Īpašuma departaments;
	2. norāde “Konkursam “Rīgas pilsētas pašvaldības līdzfinansējums kultūrvēsturiskā būvmantojuma saglabāšanai 2022. gadā”;
	3. programma (Lielā vai Mazā), kurai pieteikums tiek iesniegts;
	4. informācija par līdzfinansējuma saņēmēju, ievērojot Nolikuma 48.2. apakšpunktā noteikto;
	5. līdzfinansējuma saņēmēja korespondences adrese;
	6. Nolikuma 41. punktā minētajā gadījumā projektus iesniedz vienā slēgtā aploksnē.
7. **Projekta iesniegšanas termiņš** ir līdz **18.02.2022. plkst. 09:00**.
8. Projektu iesniedz:
	1. personīgi Departamenta Klientu apkalpošanas centrā (turpmāk - KAC), Kalēju ielā 10, Rīgā. Iesniedzot projektu tiek aizpildīta apstiprinājuma veidlapa (Nolikuma **6. Pielikums**). Projekta iesniegšana jāveic atbilstoši instrukcijai, kas izvietota pie KAC ieejas;
	2. nosūta ar kurjeru Departamenta Būvju sakārtošanas pārvaldei (turpmāk – BSP) pēc adreses: Rīgas domes Īpašuma departamenta Būvju sakārtošanas pārvalde, Riharda Vāgnera iela 5, Rīga, LV - 1050.
9. Visi ar kurjeru nogādātie sūtījumi, kuri tiks saņemti pēc Nolikuma 49. punktā norādītā laika, vai uz kuru aploksnēm nav norādīta Nolikuma 48. punktā minētā informācija, neatvērti vienas darba dienas laikā tiks nosūtīti pa pastu uz aploksnē norādīto sūtītāja korespondences adresi. Projekti, kuri tiek iesniegti ar nokavēšanos personīgi, netiek pieņemti. Departaments neatbild par kurjerpasta nogādāto sūtījumu nokavējumiem.

**VII. Projekta vērtēšanas kritēriji**

1. Iesniegtie projekti tiek vērtēti pēc šādiem kritērijiem:

|  |
| --- |
| **54.1. Neprecizējamie atbilstības kritēriji** |
| **Nr.** | **Kritērijs** | **Projektā iekļautie dokumenti, kuri tiek ņemti vērā vērtējumā****(ja attiecināms)** | **Vērtēšanas sistēma** |
| 54.1.1. | **Līdzfinansējuma saņēmēja pieļaujamība** – līdzfinansējuma saņēmējs atbilst Saistošo noteikumu 3. punktam | Saistošo noteikumu II. un VI. nodaļas, Nolikuma IV. nodaļa, 43.2. vai 44.2. apakšpunktā norādītie dokumenti, Rīgas domes Pašvaldības ieņēmumu pārvaldes sniegta informācija, aizpildīts un parakstīts pieteikums (Nolikuma 1. pielikums) | Atbilst vai neatbilst |
| 54.1.2. | **Projekta satura pieļaujamība** - projekts satur visus Nolikuma 43. vai 44. punktā norādītos dokumentus un informāciju (izņemot Nolikuma 43.7., 43.10., 43.11., 43.13., 44.5., 44.9. un 44.11. apakšpunktos norādītos dokumentus). Dokumentu vai informācijas apjoms un saturs atbilst Nolikuma attiecīgajam apakšpunktam | Nolikuma 43. vai 44. punktā norādītie dokumenti | Atbilst vai neatbilst |
| 54.1.3. | **Projekta objekta pieļaujamība** - projekta objekts atbilst Saistošo noteikumu un Nolikuma prasībām attiecībā uz tā statusu, atrašanas vietu, ekspluatācijas pieņemšanas gadu, ārsienu materiālu, pieejamība sabiedrības apskatei, Pašvaldības līdzfinansējuma kumulācijas nepieļaujamība | Rīgas vēsturiskā centra saglabāšanas un aizsardzības likuma 1. un 2. pielikums, RTIAN 17. pielikums, Saistošo noteikumu 2. n 11.3 punkts, NĪVKIS informācija, tīmekļa vietne [www.mantojums.lv](http://www.mantojums.lv) , Nolikuma 43.12. vai 44.12. apakšpunktā minētais dokuments, ja ir pievienots attiecīga satura dokuments - Nolikuma 43.8.4. vai 44.10.4. apakšpunkts, aizpildīts un parakstīts pieteikums (Nolikuma 1. pielikums) | Atbilst vai neatbilst |
| 54.1.4. | **Lielās programmas projekta pieļaujamība (papildus kritērijs)** - Lielās programmas projekta būvdarbu veikšanai projekta sastāvā iesniegta tikai krāsu pase | Nolikuma 26. punkts | Atbilst vai neatbilst |
| 54.1.5. | **Projekta intertemporālā pieļaujamība** – projekta īstenošanas termiņš atbilst Saistošo noteikumu 13.2. apakšpunktam, kā arī Nolikuma 12. un 31. punktam | Nolikuma 43.9. un 43.10. vai 44.8. un 44.9. apakšpunktā minētais dokuments | Atbilst vai neatbilst |
| 54.1.6. | **Projektā norādītās darbības ir atbalstāmās darbības** saskaņā ar Saistošo noteikumu 9.2., 9.3., 11.1 un 11.2 apakšpunktu un Nolikuma 24., 32., 33. un 35. punktu | Nolikuma 43.4., 43.7., 43.8. un 43.10. vai 44.3., 44.4., 44.5. un 44.9. apakšpunktā minētie dokumenti | Atbilst vai neatbilst |
| 54.1.7. | Departamenta darbiniekiem liegts apsekot projekta objektu vai nav iesniegti pieprasītie dokumenti | Nolikuma 25. punkts | Atbilst vai neatbilst |
| 54.1.8. | Ierobežojumi, kad aizliegts iesniegt projektu Konkursam | Nolikuma 11. punkts | Atbilst vai neatbilst |
| **54.2. Trūkumi projektā, kuru novēršana ļaus turpināt dalību konkursā** |
| 54.2.1. | Iesniegtajos pilnvarojuma dokumentos noteiktais pilnvarojuma apjoms neatbilst konkursa nolikumā noteiktajamtrūkums tiek novērsts, iesniedzot papildus pilnvarojuma dokumentus vai jaunu atbilstoša apjoma pilnvarojuma dokumentu;trūkuma novēršanas termiņš – divas kalendāra nedēļas | Nolikuma 43.2. vai 44.2. apakšpunkts | Atstāt projektu bez virzības trūkumu novēršanai, ja trūkums 54.2.1. apakšpunktā noteiktajā termiņā ir novērsts, tad projekts tiek vērtēts atbilstoši 54.3. un 54.4. apakšpunktos noteiktiem kritērijiem |
| 54.2.2. | Pilnvarojuma dokumentiem vai citiem dokumentiem nav pievienota pilnvara rīkoties kopīpašnieka vai dzīvokļa īpašnieka vārdātrūkums tiek novērsts: iesniedzot trūkstošo pilnvarojuma dokumentumaksimālais trūkuma novēršanas termiņš – divas kalendāra nedēļas | Nolikuma 43.2. vai 44.2. apakšpunkts | Atstāt projektu bez virzības trūkumu novēršanai, ja trūkums 54.2.2. apakšpunktā noteiktajā termiņā novērsts, tad projekts tiek vērtēts atbilstoši 54.3. un 54.4. apakšpunktos noteiktiem kritērijiem |
| 54.2.3. | Iesniegtie pilnvarojuma dokumenti ir noformēti, neievērojot konkursa nolikuma un/vai normatīvo aktu prasībastrūkums tiek novērsts: iesniedzot atbilstoši noformētu pilnvarojuma dokumentu;trūkuma novēršanas termiņš – divas kalendāra nedēļas | Nolikuma 43.2. vai 44.2. apakšpunkts | Atstāt projektu bez virzības trūkumu novēršanai, ja trūkums 54.2.3. apakšpunktā noteiktajā termiņā novērsts, tad projekts tiek vērtēts atbilstoši 54.3. un 54.4. apakšpunktos noteiktiem kritērijiem |
| 54.2.4. | Nav iesniegta Tāme elektroniskā veidā vai nav aprēķinu formulutrūkums tiek novērsts: iesniedzot tāmi elektroniskā veidā;trūkuma novēršanas termiņš: piecas darba dienas | Nolikuma 43.7. vai 44.5. apakšpunkts | Atstāt projektu bez virzības trūkumu novēršanai, ja trūkums 54.2.4. apakšpunktā noteiktajā termiņā novērsts, tad projekts tiek vērtēts atbilstoši 54.3. un 54.4. apakšpunktos noteiktiem kritērijiem |
| 54.2.5. | Nav pievienota Sistēmas izdruka vai nav norādīts identifikācijas numurstrūkums tiek novērsts: iesniedzot Sistēmas izdruku vai informējot par numuru;trūkuma novēršanas termiņš: piecas darba dienas | Nolikuma 43.11. vai 44.11. apakšpunkts | Atstāt projektu bez virzības trūkumu novēršanai, ja trūkums 54.2.5. apakšpunktā noteiktajā termiņā novērsts, tad projekts tiek vērtēts pēc 54.3. un 54.4. apakšpunktā noteiktiem kritērijiem |
| 54.2.6. | Projekts nav noformēts atbilstoši Nolikuma VI. nodaļas prasībāmtrūkums tiek novērsts: ierodoties personīgi BSP un noformējot projektu atbilstoši Nolikuma VI. nodaļas prasībām;trūkuma novēršanas termiņš: divas darba dienas | Nolikuma VI. nodaļa | Atstāt projektu bez virzības trūkumu novēršanai, ja trūkums 54.2.6. apakšpunktā noteiktajā termiņā novērsts, tad projekts tiek vērtēts pēc 54.3. un 54.4. apakšpunktā noteiktiem kritērijiem |
| 54.2.7. | Nav iesniegts būvdarbu līgums ar pielikumiem trūkums tiek novērsts: iesniedzot būvdarbu līgumu ar pielikumiem;trūkuma novēršanas termiņš: piecas darba dienas | Nolikuma 43.10. vai 44.9. apakšpunkts | Atstāt projektu bez virzības trūkumu novēršanai, ja trūkums 54.2.7. apakšpunktā noteiktajā termiņā novērsts, tad projekts tiek vērtēts pēc 54.3. un 54.4. apakšpunktā noteiktiem kritērijiem |
| 54.2.8 | Lielās programmas projekta ietvaros nav iesniegti pierādījumi par projekta priekšmeta noteiktību dabā un dokumentos.Trūkums tiek novērsts: iesniedzot iepriekš minētos (AMI norādītos) pierādījumus;trūkuma novēršanas termiņš: piecas darba dienas | Nolikuma 43.6. apakšpunkts | Atstāt projektu bez virzības trūkumu novēršanai, ja trūkums 54.2.8. apakšpunktā noteiktajā termiņā novērsts, tad projekts tiek vērtēts pēc 54.3. un 54.4. apakšpunktā noteiktiem kritērijiem |
| 54.2.9. | Iesniegtajā būvatļaujā, apliecinājuma kartē vai paskaidrojuma rakstā nav atzīmes par būvdarbu uzsākšanas nosacījumu izpildi, bet pieteikums minētās atzīmes saņemšanai ir iesniegts PAD vismaz 5 darba dienas pirms projekta iesniegšanas termiņa beigām. Trūkums tiek novērsts: iesniedzot dokumentu, kas apliecina projekta būvdarbu saskaņošanu ar PAD;trūkuma novēršanas termiņš: trīs kalendāra nedēļas | Nolikuma 43.4. un 44.3. apakšpunkts | Atstāt projektu bez virzības trūkumu novēršanai, ja trūkums 54.2.9. apakšpunktā noteiktajā termiņā novērsts, tad projekts tiek vērtēts pēc 54.3. un 54.4. apakšpunktā noteiktiem kritērijiem |
| 54.2.10. | Nav iesniegta NKMP atļauja vai iesniegtās NKMP atļaujas termiņš neatbilst projekta īstenošanas laika grafikam, bet iesniegums atļaujas saņemšanai vai pagarināšanai ir iesniegts NKMP vismaz 30 dienas pirms projekta iesniegšanas termiņa beigām.Trūkums tiek novērsts: iesniedzot NKMP atļauju;trūkuma novēršanas termiņš: trīs kalendāra nedēļas | Nolikuma 43.5. un 44.6. apakšpunkts | Atstāt projektu bez virzības trūkumu novēršanai, ja trūkums 54.2.10. apakšpunktā noteiktajā termiņā novērsts, tad projekts tiek vērtēts pēc 54.3. un 54.4. apakšpunktā noteiktiem kritērijiem |
| 54.2.11. | Iesniegtajā Atzinumā informācijas apjoms un saturs neatbilst Nolikuma 43.3. apakšpunktam.Trūkums tiek novērsts: iesniedzot Nolikuma 43.3. apakšpunkta prasībām atbilstošu Atzinumu;trūkuma novēršanas termiņš: trīs kalendāra nedēļas | Nolikuma 43.3. apakšpunkts | Atstāt projektu bez virzības trūkumu novēršanai, ja trūkums 54.2.11. apakšpunktā noteiktajā termiņā novērsts, tad projekts tiek vērtēts pēc 54.3. un 54.4. apakšpunktā noteiktiem kritērijiem |
| **54.3. Precizējamie atbilstības kritēriji** |
| 54.3.1. | Tāmē vai izstrādājuma tāmē iekļautās izmaksas atbilst iesniegtiem tehniskiem dokumentiem un to aprēķinā nav aritmētisku kļūdu. Tāmē norādītās mērvienības ļauj nepārprotami konstatēt izpildāmus darbus projekta īstenošanas procesā. | Nolikuma 43.7. un 43.8. vai 44.5. un 44.10. apakšpunktos norādītie dokumenti | Atbilst, neatbilst vai precizējams |
| 54.3.2. | Visas Tāmē vai izstrādājuma tāmē iekļautās izmaksas ir attiecināmas. Tāmē norādītās darbības sakrīt ar attiecīga būvniecības līguma darbībām (būvdarbu gadījumā). | Nolikuma 43.7. un 43.8. vai 44.5. un 44.10. apakšpunktos norādītie dokumenti; Nolikuma 43.10. vai 44.9. apakšpunktā minētais dokuments | Atbilst, neatbilst vai precizējams |
| 54.3.3. | Iesniegtajā laika grafikā ir atspoguļotas visas projekta aktivitātes un laika grafiks ir noformēts atbilstoši Nolikuma un Saistošo noteikumu prasībām. Grafikā norādītās aktivitātes un to izpildes termiņi sakrīt ar attiecīga būvniecības līguma aktivitātēm (būvdarbu gadījumā).  | Nolikuma 43.9. vai 44.8. apakšpunktā minētais dokuments; Nolikuma 43.10. vai 44.9. apakšpunktā minētais dokuments | Atbilst, neatbilst vai precizējams |
| **54.4. Kvalitātes kritēriji** |
|  | **Kritērijs** | **Maksimālais punktu skaits** |
| 54.4.1. | **Projekta objekts:** |  |
|  | koka ēka, kas ir valsts, reģiona vai vietējās nozīmes kultūras piemineklis | 10 |
|  | koka ēka, kas atrodas valsts nozīmes pilsētbūvniecības pieminekļu teritorijā | 8 |
|  | koka ēka, kas atrodas Rīgas vēsturiskā centra aizsardzības zonā vai Rīgas pilsētas teritorijas plānojumā noteiktās apbūves aizsardzības teritorijās | 6 |
|  | mūra ēka, kas ir valsts, reģiona vai vietējās nozīmes kultūras piemineklis | 4 |
|  | mūra ēka, kas atrodas valsts nozīmes pilsētbūvniecības pieminekļu teritorijā | 2 |
|  | mūra ēka, kas atrodas Rīgas vēsturiskā centra aizsardzības zonā vai Rīgas pilsētas teritorijas plānojumā noteiktās apbūves aizsardzības teritorijās | 1 |
|  | ēkas ārsienu materiāls ir “cits neklasificēts materiāls” vai nav reģistrēts | 0 |
| 54.4.2. | **Ēkas ekspluatācijas uzsākšanas gads:** |  |
|  | līdz 1880.g. | 10 |
|  | 1881.g. – 1915.g. | 8 |
|  | pēc 1915.g. | 6 |
| 54.4.3. | **Pieminekļa vai izstrādājuma oriģinālā substance un autentiskums ir:** |  |
|  | saglabājušies oriģinālā izskatā (visi ēkas dekoratīvie un konstruktīvie elementi saglabājušies oriģinālā izskatā) | 10 |
|  | ar atsevišķiem pārveidojumiem (ēkai daļēji mainīti logi, krāsojums, labots jumta segums, nelieli apdares zudumi u.c.) | 7 |
|  | pārveidots (ēkai mainīta fasāžu apdare, apšuvums, mainītas pārsegumu, sienu, jumta konstrukcijas, nomainīti logi, durvis, jumta segums u.c.) | 4 |
| 54.4.4. | **Oriģinālās substances un autentiskuma saglabāšanas pakāpe pēc restaurācijas:** |  |
|  | tiks pilnībā saglabāts pieminekļa autentiskums un oriģinālā substance (tai skaitā fasāžu apdare, konstruktīvie elementi, tiek respektēts oriģinālo materiālu, tehnoloģiju un vēsturisko būvniecības paņēmienu lietojums) | 10 |
|  | tiks daļēji saglabāts pieminekļa autentiskums un oriģinālā substance (zudušās vai bojātās ēkas daļas tiek aizstātas ar analogiem būvelementiem, konstrukcijas tiek saglabātas daļēji, paralēli tradicionālo būvniecības paņēmienu un materiālu lietojumam, tiek izmantoti arī mūsdienu paņēmieni un materiāli) | 7 |
|  | netiks saglabāts pieminekļa autentiskums un oriģinālā substance (oriģinālie materiāli, ēkas elementi, tehnoloģijas un vēsturisko būvniecības paņēmienu lietojums, pilnībā tiek aizstāts ar analogu) | 4 |
| 54.4.5. | **Papildus punkti atbilstoši būves galvenajam lietošanas veidam** |  |
|  | ēkas galvenais lietošanas veids ir “kulta ēkas” | 10 |
|  | ēkas galvenais lietošanas veids ir “triju vai vairāku dzīvokļu māja”, neatkarīgi no dzīvojamās mājas īpašuma formas (dzīvokļu īpašumos sadalīta dzīvojamā māja vai kopīpašums), kurā ir **16 vai vairāk dzīvokļu** un vienam kopīpašniekam pieder ne vairāk kā 20% no dzīvojamās mājas (dzīvokļu īpašumu skaits, vai domājamās daļas apmērs) | 10 |
|  | ēkas galvenais lietošanas veids ir “triju vai vairāku dzīvokļu māja”, neatkarīgi no dzīvojamās mājas īpašuma formas (dzīvokļu īpašumos sadalīta dzīvojamā māja vai kopīpašums), kurā ir **no 6 līdz 15 dzīvokļu** un vienam kopīpašniekam pieder ne vairāk kā 20% no dzīvojamās mājas (dzīvokļu īpašumu skaits, vai domājamās daļas apmērs) | 8 |
|  | ēkas galvenais lietošanas veids ir “triju vai vairāku dzīvokļu māja”, neatkarīgi no dzīvojamās mājas īpašuma formas (dzīvokļu īpašumos sadalīta dzīvojamā māja vai kopīpašums), kurā ir **no 3 līdz 5 dzīvokļu** un vienam kopīpašniekam pieder (kopīpašuma gadījumā – daļas apmērs nepārsniedz 1/3 domājamo daļu vai nodotas lietošanas tiesības uz) viens dzīvoklis, neapdzīvojamā telpa vai mākslinieka darbnīca, kura kā dzīvojamā vai nedzīvojamā telpu grupa reģistrēta Nekustamā īpašuma valsts kadastra informācijas sistēmā, **vai** divu dzīvokļu māja, kura ir vismaz divu īpašnieku īpašums, neatkarīgi no dzīvojamās mājas īpašuma formas (dzīvokļu īpašumos sadalīta dzīvojamā māja, vai kopīpašums) | 5 |
| 54.4.6. | **Projektus konkursam kopīgi iesniedza līdzfinansējuma saņēmēji, kuru īpašumā esošie pieminekļi atrodas blakus** | 8 |
| 54.4.7. | **Projektā pieļauti Nolikuma 54.2.9., 54.2.10. vai 54.2.11. apakšpunktā minētie trūkumi** | -2 |
|  |  | **Projekta vērtējumu par kvalitātes kritērijiem veido katrā kvalitātes kritērijā piešķirto punktu kopsumma** |

**VIII. Projekta vērtēšana, lēmuma pieņemšana un paziņošana,**

**Līguma noslēgšana**

1. Komisija lemj par projektiem līdz 29.04.2022.
2. Mazās programmas projekti tiek vērtēti atbilstoši 54.1. - 54.3. apakšpunktā noteiktiem kritērijiem. Lielās programmas projekti tiek vērtēti atbilstoši 54.1. - 54.4. apakšpunktā noteiktiem kritērijiem.
3. Departaments līdz 18.03.2022. pārbauda iesniegtos dokumentus atbilstoši Nolikuma 54.2. apakšpunktā noteiktiem kritērijiem.
4. Departaments vai BSP atstāj projektu bez virzības, ja projektā konstatēti Nolikuma 54.2. apakšpunktā minētie trūkumi. Departaments vai BSP aicina Līdzfinansējuma saņēmēju noteiktajā termiņā novērst Nolikuma 54.2. apakšpunktā minētos trūkumus, nosūtot paziņojumu ar elektroniskā pasta starpniecību, neizmantojot drošu elektronisko parakstu, uz adresi, kas ir norādīta projekta pieteikumā.
5. Komisija Mazās programmas projektus vērtē šādā kārtībā:
	1. Komisija pārbauda iesniegto projektu atbilstību Nolikuma 21. punktam un 54.1. apakšpunktā noteiktiem kritērijiem un pieņem vienu no šādiem lēmumiem:
		1. projektus, kuros ir konstatēti tikai Nolikuma 54.2. apakšpunktā minētie trūkumi, Komisija atstāj bez izskatīšanas, ja līdzfinansējuma saņēmējs nav novērsis tos Departamenta vai BSP vēstulē noteiktajā apjomā un termiņā;
		2. projekti, kuros ir konstatēti pārējie trūkumi, tiek atstāti bez izskatīšanas vai noraidīti;
	2. projektus, kuri atbilst Nolikuma 54.1. apakšpunktā noteiktiem kritērijiem, vai kuros ir novērsti Nolikuma 54.2. apakšpunktā minētie trūkumi, Komisija vērtē atbilstoši Nolikuma 54.3. apakšpunktā noteiktiem kritērijiem un pieņem vienu no šādiem lēmumiem:
		1. par projektiem, kuri atbilst Nolikuma 54.3. apakšpunktā noteiktiem kritērijiem - lēmumu par projekta apstiprināšanu, nosakot maksimālo līdzfinansējuma summu;
		2. par projektiem, kuri neatbilst Nolikuma 54.3. apakšpunktā noteiktiem kritērijiem, bet neatbilstību novēršana neietekmētu projektu pēc būtības - lēmumu par projekta apstiprināšanu ar nosacījumu, nosakot maksimālo līdzfinansējuma summu;
		3. par projektiem, kuri neatbilst Nolikuma 54.3. apakšpunktā noteiktiem kritērijiem - lēmumu par projekta noraidīšanu.
6. Pēc Nolikuma 59.2. apakšpunktā minēto lēmumu pieņemšanas Komisija vērtē Lielās programmas projektus šādā kārtībā:
	1. Komisija pārbauda iesniegto projektu atbilstību Nolikuma 21. punktam un 54.1. apakšpunktā noteiktiem kritērijiem un pieņem vienu no šādiem lēmumiem:
		1. projektus, kuros ir konstatēti Nolikuma 54.2.1.-54.2.7. un 54.2.9.-54.2.11. apakšpunktā minētie trūkumi, Komisija atstāj bez izskatīšanas, ja līdzfinansējuma saņēmējs nav novērsis tos Departamenta vai BSP vēstulē noteiktajā apjomā un termiņā.;
		2. par projektiem, kuros ir konstatēti tikai Nolikuma 54.2.8. apakšpunktā minētie trūkumi, Komisija pieņem lēmumu atbilstoši Nolikuma 60.6. apakšpunktam, ja līdzfinansējuma saņēmējs nav novērsis tos Departamenta vai BSP vēstulē noteiktajā apjomā un termiņā;
		3. projekti, kuros ir konstatēti pārējie trūkumi, tiek atstāti bez izskatīšanas vai noraidīti;
	2. projektus, kuri atbilst Nolikuma 54.1. apakšpunktā noteiktiem kritērijiem, vai kuros ir novērsti Nolikuma 54.2. apakšpunktā minētie trūkumi, Komisija vērtē atbilstoši Nolikuma 54.3. apakšpunktā noteiktiem kritērijiem un konstatē, ka:
		1. projekts atbilst Nolikuma 54.3. apakšpunktā noteiktiem kritērijiem vai;
		2. projekts atbilst Nolikuma 54.3. apakšpunktā noteiktiem kritērijiem un projekta atbalstāmās darbības atbilst Nolikuma 24.3. apakšpunktam vai;
		3. projekts neatbilst Nolikuma 54.3. apakšpunktā noteiktiem kritērijiem, bet neatbilstību novēršana neietekmētu projektu pēc būtības, kā arī lēmumā par projekta apstiprināšanu iekļaujamos nosacījumus;
		4. projekts neatbilst Nolikuma 54.3. apakšpunktā noteiktiem kritērijiem un pieņem lēmumu par projekta noraidīšanu;
	3. Nolikuma 60.2.1., 60.2.2. un 60.2.3. apakšpunktā minētos projektus Komisija vērtē pēc Nolikuma 54.4. apakšpunktā norādītiem kritērijiem un sarindo tos dilstošā secībā atbilstoši piešķirto punktu kopsummai;
	4. par tiem Nolikuma 60.3. apakšpunktā minētiem projektiem, kuru līdzfinansēšanai nepietiek 2022. gada budžetā piešķirtā finansējuma, Komisija pieņem lēmumu par projekta noraidīšanu;
	5. ja projektiem ir vienāds vērtējums atbilstoši Nolikuma 54.4. apakšpunktā minētiem kritērijiem, tad Nolikuma 60.4. apakšpunktā noteiktajā gadījumā tiek noraidīts vēlāk iesniegtais projekts;
	6. par projektiem, kuri nav noraidīti Nolikuma 60.5. apakšpunktā minētajā gadījumā, un kuriem Komisija Nolikuma 60.2.2. apakšpunktā noteiktajā kārtībā ir konstatējusi atbalstāmo darbību atbilstību Nolikuma 24.3. apakšpunktam, Komisija pieņem lēmumu par projekta apstiprināšanu, nosakot maksimālo līdzfinansējuma summu atbilstoši Saistošo noteikumu 8.2. apakšpunktam;
	7. par projektiem, kuri nav noraidīti Nolikuma 60.5. apakšpunktā minētajā gadījumā, un kuriem Komisija Nolikuma 60.2.3. apakšpunktā noteiktajā kārtībā ir konstatējusi Komisijas lēmumā iekļaujamos nosacījumus, Komisija pieņem lēmumu par projekta apstiprināšanu, nosakot maksimālo līdzfinansējuma summu, ar nosacījumu;
	8. par pārējiem projektiem, kuri nav noraidīti Nolikuma 60.4. un 60.5. apakšpunktā noteiktajā kārtībā, Komisija pieņem lēmumu par projekta apstiprināšanu, nosakot maksimālo līdzfinansējuma summu.
7. Komisijas lēmumu paziņo līdzfinansējuma saņēmējam 10 (desmit) darba dienu laikā pēc Komisijas sēdes dienas
8. Komisija var izbeigt Konkursu bez rezultātiem, ja:
	1. nav iesniegts neviens projekts;
	2. visi projekti ir atstāti bez izskatīšanas;
	3. konstatē citu būtisku iemeslu, kas liedz turpināt Konkursa norisi.
9. Līgumu līdzfinansējuma saņēmējs paraksta ne vēlāk kā 30 (trīsdesmit) kalendāra dienu laikā pēc Komisijas lēmuma paziņošanas. Ja līgums netiek parakstīts šajā punktā noteiktajā termiņā, līdzfinansējuma saņēmējs zaudē tiesības parakstīt līgumu un saņemt līdzfinansējumu.
10. Gadījumā, ja par kādu no apstiprinātiem projektiem netiek noslēgts līgums, vai līgums tiek izbeigts pirms termiņa, neveicot līdzfinansējuma maksājumu, Komisijai ir tiesības piedāvāt noslēgt līgumu Nolikuma 60.4. vai 60.5. apakšpunktā minētam līdzfinansējuma saņēmējam ar nosacījumu, ka projekts un līdzfinansējuma saņēmējs tiek atkārtoti novērtēti atbilstoši Nolikuma prasībām un 54.1. un 54.2. apakšpunktā noteiktiem kritērijiem. Piedāvājums tiek nosūtīts līdzfinansējuma saņēmējam, kura projektam ir nākamais augstākais Nolikuma 60.3. apakšpunktā minētais vērtējums un kura projekta īstenošanai ir pietiekams budžeta līdzekļu finansējums.

**IX. Noteikumi *de minimis* valsts atbalsta piešķiršanai**

1. Komisija lemj par līdzfinansējuma piešķiršanu saimnieciskās darbības veicējam valsts atbalsta veidā saskaņā ar Regulu.
2. Lemjot par līdzfinansējuma piešķiršanu valsts atbalsta veidā, Komisija ievēro šādus nosacījumus:
	1. *de minimis* atbalstu piešķir, ievērojot Regulas 1. panta 1. punktā minētos nozares un darbības ierobežojumus;
	2. saimnieciskās darbības veicējs tiek vērtēts viena vienota uzņēmuma līmenī. Viens vienots uzņēmums atbilst Regulas 2. panta 2. punktā noteiktajai „viena vienota uzņēmuma” definīcijai;
	3. pirms lēmuma pieņemšanas par Projekta apstiprināšanu Komisija pārbauda, vai saimnieciskās darbības veicējam valsts atbalsts nepalielina attiecīgajā fiskālajā gadā, kā arī iepriekšējos divos fiskālajos gados saņemtā *de minimis* atbalsta kopējo apmēru līdz līmenim, kas pārsniedz Regulas 3. panta 2. punktā noteikto maksimālo *de minimis* atbalsta apmēru;
	4. *de minimis* atbalstu piešķir, ja saimnieciskās darbības veicējam nav pasludināts maksātnespējas process, netiek īstenots tiesiskās aizsardzības process, netiek īstenots ārpustiesas tiesiskās aizsardzības process, nav uzsākta bankrota procedūra, nav piemērota sanācija vai mierizlīgums, tā saimnieciskā darbība nav izbeigta vai apturēta un/vai tas neatbilst valsts tiesību aktos noteiktiem kritērijiem, lai tam pēc kreditoru pieprasījuma piemērotu maksātnespējas procedūru;
	5. ievērojot Regulas 5. panta 1. un 2. punkta nosacījumus, Saistošo noteikumu ietvaros piešķirto *de minimis* atbalstu drīkst kumulēt ar citu *de minimis* atbalstu līdz Regulas 3. panta 2. punktā noteiktajam robežlielumam, kā arī drīkst kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā, atbalsta projektā vai Eiropas Komisijas lēmumā;
	6. ja saimnieciskās darbības veicējs darbojas vienlaicīgi vairākās nozarēs, tostarp Regulas 1. panta 1. punktā minētajās nozarēs, vai veic turpat minētas darbības, saimnieciskās darbības veicējs nodrošina šo nozaru vai darbību, vai to izmaksu nodalīšanu saskaņā ar Regulas 1. panta 2. punktu.
3. Līdzfinansējumu uzskaita saskaņā ar normatīviem aktiem par *de minimis* atbalsta uzskaites veidlapu paraugiem.
4. Departaments un līdzfinansējuma saņēmējs uzglabā informāciju par sniegto *de minimis* atbalstu atbilstoši Regulas 6. panta 4. punktam.

Komisijas priekšsēdētājs R. Rusins

1. Apbūves aizsardzības teritorijas platība parasti ir mazākā par attiecīgas apkaimes platību. Apbūves aizsardzības teritorijas norādītas Rīgas domes 20.12.2005. saistošo noteikumu Nr. 34 “Rīgas teritorijas izmantošanas un apbūves noteikumi” (turpmāk - RTIAN) 17. pielikumā. Neoficiālā informācija pieejama Departamenta mājas lapā atjauno.riga.lv sadaļā “Objekti”. [↑](#footnote-ref-1)
2. Atbilstoši Rīgas domes 20.12.2005. saistošo noteikumu Nr. 34 “Rīgas teritorijas izmantošanas un apbūves noteikumi” 4. pielikumam “Rīgas pilsētas administratīvās teritorijas iedalījums apkaimēs” apbūves aizsardzības teritorija Maskavas priekšpilsēta ir daļa no apkaimes Maskavas forštāte. [↑](#footnote-ref-2)